निशुल्क शल्य चिकित्सा शिविर का आयोजन आज
महावीरइंटरनेशनल पाली एवं विधायक ज्ञानचंद पारख के संयुक्त तत्वावधान में बांगड़ अस्पताल में बुधवार को निशुल्क शल्य चिकित्सा शिविर का आयोजन किया जाएगा। संस्था के सचिव कल्याण देसरला ने बताया कि इस शिविर में कमल नगर अस्पताल जोधपुर के शल्य चिकित्सक डॉ. राम गोयल और उनकी टीम की ओर से गाल ब्लेडर, एपेंडिक्स, पथरी, हर्निया आदि के ऑपरेशन दूरबीन से किए जाएंगे। महावीर इंटरनेशनल के अध्यक्ष पदम ललवानी ने शिविर की जानकारी देते हुए बताया कि आपरेशन से पूर्व जांच एवं रजिस्ट्रेशन सर्जन डाॅ. एमपी सोलंकी, डाॅ. डीके सारडा अौर डॉ. प्रभुदयाल बैरवा से करवा सकते हैं। शिविर को सफल बनाने के लिए सचिव तेजपाल जैन, राधेश्याम चौहान, राजेंद्र भंडारी, गुलबाग सिंह खेड़ा, केएम शर्मा, प्रकाशचंद संकलेचा, निर्मल पारख, राजेंद्र मेड़तिया, राजेश बोहरा, शैलेश गुप्ता एवं महिला विंग की शांति देवी ललवानी, सीमा देसरला और सुनीता पोरवाल तैयारियों में जुटे हुए हैं।
hin_Deva hin_Deva